**მოგერისები და გერი**

სანამ მწველავი ძროხის წველას შეუდგება, ხბოს მცირე ხნით მიუშვებს დედასთან, ცოტას მოაწოვებს, რომ ძროხამ "აწურული რძე" ჩამოუშვას.

"განმარტებით ლექსიკონში" მოგერისება ასე ახსნილი: "ხბოსთვის მცირე ხნით ძუძუს მოწოვინება წველის დაწყების წინ".

ამ განმარტებას აკლია სიზუსტე, არ არის თქმული, თუ რატომ აქოვებენ ხბოს წველის დაწყებს წინ.

თვალადელების განმარტებით, სანამ "მოუგერისებენ" (ე.ი. სანამ ხბოს მოსაგერისებლად მიუშვებენ დედასთან), ძროხას ნაგროვები რძე ჯიქნიდან "ზევით აქვს აწურული, ხბოს უნახავს", ხბოს მიშვებისას კი ჩამოუშვებს და, მერე, როცა ხბოს ძალით მოაშორებენ, რძე ვეღარ იკავებს და თავისუფლად იწველება. ზოგჯერ ძროხა "მიხვდება" მწველავის ეშმაკობას და შუა წველაში ახერხებს დარჩენილი რძის კვლავ აწურვას. ასეთ შემთხვევაში ხბოს მეორედ მიუშვებენ ძროხასთნ, მეორედ ატყუებენ ძროხას ("წაუგერისებენ").

ხევსურებს, როგორც ჩანს, უფრო მოხერხებული საშუალება ჰქონდათ მოგერისებსია, "- ხბოს მიშვების მაგივრად საგანგებო ჯამით მარილს დაუდგამენ ძროხას და ისე "ატყუებენ". ამ პროცესს ასე აგვიწერს თავის წიგნში ალ. ჭინჭარაული: "უდგამ ფურ-ს ხის პატარა ჯამით (წიწნით) საგერებს, ალოკვინებენ და ისე გამოსტყუებენ რძეს. საგერები ის მარილია, რომელსაც ამ დროს ძროხას აჭმევენ".

მარილით მოგერისების წესი შემდეგდროინდელი უნდა იყოს, მაგრამ, როგორც ჩანს, ძროხისათვის რძის გამოტყუების ახლმა წესმა ძველი ტერმინი ვერ განდევნა და მარილს სახელად "საგერები" შერჩა (რა თქმა უნდა, მხოლოდ ამ შემთხვევაში).

თითქმის ამგვარადვე სცოდნიათ "მოგერისება" გარე-კახეთსა (სოფ. კაკაბეთი, გ. პაპუაშვილი ცნობით) და პანკისის ხეობაში (სოფ. ყვარელ-წყალი, გ. ჩეკურიშვილის ცნობით). ამ ხეობებშიც, ჩვეულებრივი მოგერისების გარდა, მარილწაყრილ პურს იყენებენ ძროხის მოსატყუებლად, "ან წყლით აგერიებენ" (კაკაბეთში), ჯიქანს წყლით უსველებენ და მერე იწყებენ წველას. გარე-კახურად ამ პროცესს "დაგერება" ჰქვია, პანკისურად "მოგირება".

გ. ზედგინიძის ცნობით "მოგერისებსი" ჯავახური ნარისახეობაა "გერება". იმერეთში სცოდნიათ "გენვა, გამოგენვა", რაც ვუკ. ბერიძის "სიტყვის კონაში" ანალოგიური მნიშვნელობით არის ახსნილი და დაკავშირებულია მეგრულ "გინ, გენ" სიტყვებთან, რაც ხბოს ნიშნავს.

როგორც ვხედავთ, ქართულ კილოებში დადასტურებულია:

**გენვა, გამოგენვა** (იმერ.).

**მოგერისება** (ქართლ.).

**გერება,** (ხევსურული და ჯავახური).

**დაგერება**, (გარე-კახ.)

**მოგირება** (პანკისური).

"მოგერისების" საკითხზე დაკვირვებისას ჩემი მიზანი მხოლოდ ამ სიტყვის ზუსტი მნიშვნელობის დადგენა იყო. შემდეგ სიტყვის ძირმაც დამაინტერესა.

არნ. ჩიქობავა ეხება ჭანური გენ-ის (ჯენ-ის, ნჯენ-ის), მეგრული გენის (გინ-ის) და სვანური ღუნ-ის (რაც სამივე ენაში **ხბოს** ნიშნავს) საკითხს და აღნიშნავს: "ქართულში შესატყვისი ძირი არ გაგვაჩნია ამჟამად (ხბო სულ სხვა ძირია)". შემდეგ ასკვნის:

"იმერულში ხმარებული გ ე ნ ვ ა - "ხბოსაგან ძროხის მოწოვა გამოწველამდის" ზანიზმია იმერულში. მეგრ. მ ო-გ ა ნ-უ "ხბომ მოწოვა მოწველამდის" იმავე გ ე ნ-თ ა ნ არის დაკავშირებული, როგორც ეს ი. ყიფშიძეს აქვს შენიშნული".

მაგრამ როგორც პატივცემული მეცნიერი თავისი შრომის წინასიტყვაობაში აღნიშნავს, "არა ჩანს" არ ნიშნავს "არ არის", "ობიექტურად არ მოიპოვება". სრული საფუძველი გვაქვს ვიფიქროთ, რომ ბ ე ვ რ ი რამ, რც ახლა ჭანურსი და მეგრულში გქვას, მაგრამ ქართულში არა ჩანს, მასსი დადასტურდება ქართული დიალექტების ლექსიკური საგანძურის შესწავლისა და სალიტერატურო ქართულის ისტორიული ლექსიკონის დამუშავების შედეგად"\*

როგორ უნდა შევხედოთ ზანური "გენ" "გინ"-ის საკითხს მას შემდეგ, რაც დადსურებულია კიდევ რამდენიმე ქართული კილოს მოწმობა ამ კილოებში ზანური "მოგანუს" მსგავსი ძირების არსებობისა"

საფქრებელია, ან მართლა იმერული კილოს ანალოგიურიად ეს ფორმები ამ კილოებში გავრცელებული ზანიზმია, რასაც მხარს უჭერ ის უტყუარი ფაქტი, რომ ზანურში "გენ" "გინ" ძირი ხბოს ნიშნავს, ქართული სიტყვა "ხბო" კი არაფრით უკავშირდება ამ ძირებს.

მაგრამ არნ. ჩიქობავას ამ დასკვნის გამოტანისას არ შეეძლო, გაეთვალისწინებინა აღმოსავლეთ საქრათველოს ბარისა და მთის კილოებსი მსგავსი ძირებსი - "გერ" "გირ"-ის არსებობა.

ქართ. **მო-გერ-ი-ს-ებ-ა,**

კახური. **და-გერ-ებ-ა,**

ხევსურ. **გერ-ებ-ა,**

ფშაური. **გირ-ებ-ა.**

სამეცნიერო ლიტერატურაში უკვე გამოთქმულია მოსაზრება ზანური ძირების "გენ-გინ"-ის "გერ" ძირთან ნათესაობისა და იგივეობის შესახებ.

ალ. ჭინჭარაული თავის წიგნში წერს: "როცა მოზვრის მოხმობა უნდათ, ხევსურები "გერი!- გერი!-ს ეძახიან მას. დედა ძროხა რომ რძეს არ იძლევა, მას აძლევენ მარილს, რომელსაც ს ა გ ე რ ე ბ ს უწოდებენ

\_\_\_\_\_\_\_\_\_

\* არნ. ჩიქობავა, "ჭანურ-მეგრულ-ქართული შედარებითი ლექსიკონი.

(სა-გერ-ებ-ი), ეს იგივე ძირი ჩანს, რაც ჭანური გ ე ნ-ი (ჟ ე ნ-ი), ნ-ჯ ე ნ-ი, მეგრ. გ ე ნ-ი (გ ი ნ-ი) და სვანური ღ უ ნ (ხბო)"

ალ. ჭინჭარაულის დაკვირვებით შესაძლებელია "გერ" ძირის დაკავშირება ზანურ ძირებთან (ასევე ზანური ძირები უკავშირდება სვანურ "ღუნ"-ს, რაც ზანურს მსგავსად სვანურსიც ხბოს ნიშნავს).

ალ ჭინჭარაულის დაკვირვებას განსაკუთრებულ სიმკვეთრეს აძლევს ის ფაქტი, რომ ხევსურები, როცა მოზვრის მოხმობა უნდათ "გერი!-გერი!-ს ეძახიან. ამას შეიძლება დავუმატოთ, როცა ხევსურებს მოზვრის გაგდება უნდათ, "წაგერო!-ს ეძახიან. რატომ მიმართავენ ხევსურები მოზვერს ამგვარად, ხომ არ შეიძლება ეს შემთხვევით იყოს? ქართლში, როცა უნდათ ხარს უკან დაახევინონ "ხი-მამ!-ს ეძახიან, ასევე, როცა ძროხას უხმობენ "ფუ-დედ!-ს ეძახიან.

"მამ" იგივე მამაა - ხარია. "დედ" დედა, ძროხაა, რა არის "გერ"-ი?

ქართლური "ხი-მამ"-ისა და "ფუ-დედ"-ას გვერდით ხევსურული "გერი! გერი!" და "წა-გერო! იმაზე უნდა მიგვითითებდეს, რომ "გერი" ოდესღაც მოზარდს და, შესაძლოა, შვილსაც ნიშნავდა. ამ გუმანს აძლიერებს "ცოლ-ქმარში ერთერთის შვილის"\* სახელის - "გერი" -ის არსებობა ქართულში. "გერი" ერთ-ერთი მშობლის შვილია, მაგრამ მაინც შვილი.

საგულისხმოა აგრეთვე ქართულ კილოებში გავრცელებული სიტყვა "ნაგერალი", რაც წინა წელს მიწაში ჩარჩენილ თესლზე აღმოცენებულს ნიშნავს (შდრ. გ. შარაშიძის გურული ლექსიკონის "ანაგერაი" და მეგრული "ნანგერე").

ამ სიტყვებთან შეიძლება დაკავშირდეს '"გერგე", რაც საბას განმარტებით "ასაკმცირე ცხენი და მისთანანი"-ა. ეს სახელი საბას განმარტებითვე ჰქვიათ "ასაკმცირე" აქლემსა და სპილოსაც. "ასაკმცირესა ცხენსა (აქლემსა და პილოსა) გერგე"-ო.

რა კავშირი უნდა ჰქონოდეს "გერგე"-ს, რომელიც ასაკმცირე ცხენსა და მისთანებს ნიშნავს, "გერ"-თან?

ასაკი (ჰასაკი) ძველ ქართულში დადასტურებულია ორი მნიშვნელობით: ადამიანის ცხოვრების "ჟამთა საზომი" და "განზომა კაცთა". ამ ორი მნიშვნელობიდან "გერგე"-ს, როგორც ნ. და დ. ჩუბინიშვილების განმარტებებიდან ჩანს, უდგება ტანის სიდიდის "განზომა" დ. ჩუბინაშვილის ახსნით, "გერგე, ბაჩა ცხენი, ჰასაკმცირე ცხენი"-ა, იგივე მალმორბედი, პონი. ისე, რომ ეს სიტყვაც (გერგე) სიპატარავეზე მიგვითითებს.

შემადგენლობის მხრივაც "გერგე" გაორმაგებული "გერ"-ი (გერ-გერ) უნდა იყოს, რომელმაც დროთა ვითარებაში დაკარგა მეორე ფუძის თანხმოვანი.

"გერგე" გვხვდება გვარებშიც: გერგიძე (ფალანხოსრო ბარათაშვილის ყმა ლომიტა გერგიძე, იხ. დოკ. საქ. სოც. ისტ. I ტ. გვ. 59. ნ. ბერძენიშვილ. რედაქც.) აგრეთვე გერგედა. საგულისხმოა, რომ ის სიტყვები, რომელთაც "გერი" ძირი აქვთ "ასაკმცირეობა" ორსავე მნიშვნელობაზე (წლოვანებისა და ტანის სიმცირეზე) მიგვითითებენ:

"გერი" ("ცოლქმარში ართ-ერთის შვილი") - ბავშვია, ბალღი.

ხევსურული "გერი" (მოზვერ-შვილი), თითქმის იგივეა, რაც ზანური "გენ-გინი" (ხბო-შვილი).

"ნაგერალი", "ანაგერაი", "ნანგერე" - დაბალი, დანაკული ამონაზარდია. არსებობს გამოთქმა "ნაგერალა", რაც დაგვალულს, მოცდენილს ნიშნავს.

\_\_\_\_\_\_\_\_

\* "განმარტებიტი ლექსიკონის" ახსნა

ასევე ითქმის - "გერგე"-ზე, რომლის ასაკმცირეობა დადასტურებულია საბას და მის მომდევნო ლექსიკონოგრაფების ნაშრომებში.

შესაძლოა, ოდესღაც, ქართული ენის განვითარების უცნობ საფეხურზე არსებობდა ტერმნი (გენ, გინ-ი? გერ, გირ-ი? ღუნ-ი?), რაც პატარას, მოზარდის, ანდა ადამიანთა და ცხოველთა შვილის ზოგადი გამომხატველი ცნება იყო. დროთა განმავლობაში მისი მნიშვნელობა გაცვდა, გაიფანტა და ჩვენამდე მხოლოდ გადმონაშთების (გენ, გინ-ხბო, გერ-მოზვერი, გერი -ორში ერთის შვილი, გერ-გე (რ) - (ასაკმცირე, ბაჩა ცხენი) სახით მოაღწია.